Diari Oficial de la Generalitat Valenciana


Sumari del DOGV 7011, del 25-04-2013 (2013/3940)

ORDE 24/2013, de 21 d'abril, de la Conselleria d'Educació, Cultura i Esport, per la qual s'establix per a la Comunitat Valenciana el currículum del cicle formatiu de grau superior corresponent al títol de Tècnic Superior en Direcció de Servicis en Restauració.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/04/21/24/dof/vci/html**

### Dades del document

Número de DOGV
:   7011

Data del DOGV
:   25-04-2013

Secció del DOGV
:   I. DISPOSICIONS GENERALS

Número del document
:   2013/3940


Data del document
:   21-04-2013

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament professional
    * legislació
    * legislació escolar
    * programa d'ensenyament
    * planificació educativa

ORDE 24/2013, de 21 d'abril, de la Conselleria d'Educació, Cultura i Esport, per la qual s'establix per a la Comunitat Valenciana el currículum del cicle formatiu de grau superior corresponent al títol de Tècnic Superior en Direcció de Servicis en Restauració. [2013/3940]  
ÍNDEX  
  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòduls professionals: Formació en Centres de Treball i Projecte de Direcció de Servicis en Restauració  
Article 5. Espais i equipament  
Article 6. Professorat  
Article 7. Docència en anglés  
Article 8. Autonomia dels centres   
Article 9. Requisits dels centres per a impartir estes ensenyances  
  
Article 10. Avaluació, promoció i acreditació  
Article 11. Adaptació als distints tipus i destinataris de l'oferta educativa  
Disposició addicional primera. Calendari d'implantació   
Disposició addicional segona. Autorització de centres docents  
Disposició addicional tercera. Requisits del professorat de centres privats o de centres públics de titularitat diferent de l'Administració educativa  
Disposició addicional quarta. Incidència en les dotacions de gasto  
Disposició transitòria. Procés de transició i drets de l'alumnat que estiga cursant el cicle formatiu establit per a l'obtenció del títol de Tècnic Superior en Restauració emparat per la Llei Orgànica 1/1990, de 3 d'octubre, d'Ordenació General del Sistema Educatiu  
  
Disposició final primera. Habilitació reglamentària  
Disposició final segona. Entrada en vigor  
Annex I. Mòduls professionals  
Annex II. Seqüenciació i distribució horària setmanal dels mòduls professionals.  
Annex III. Professorat  
Annex IV. Currículum mòdul professional: Anglés Tècnic II-S  
Annex V. Espais mínims  
Annex VI. Titulacions acadèmiques requerides per a la impartició dels mòduls professionals que componen el cicle formatiu en centres de titularitat privada, o d'administracions diferents de l'educativa.  
  
  
PREÀMBUL  
  
La Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 53, establix que és competència exclusiva de la Generalitat la regulació i l'administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposen l'article vint-i-set de la Constitució i les lleis orgàniques que, de conformitat amb l'apartat u del seu article huitanta-u, la despleguen.  
Una vegada aprovat i publicat en el Boletín Oficial del Estado el Reial Decret 688/2010, de 20 de maig, pel qual s'establix el títol de Tècnic Superior en Direcció de Servicis en Restauració i es fixen les seues ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2.000 hores, en virtut del que disposen l'article 10.1 de la Llei Orgànica 5/2002, de 19 de juny, de les Qualificacions i de la Formació Professional; els articles 6.2 i 39.6 de la Llei Orgànica 2/2006, de 3 de maig, d'Educació, i el capítol I del Reial Decret 1147/2011, de 29 de juliol, pel qual s'establix l'ordenació de la formació professional del sistema educatiu i segons allò que s'ha fixat en l'article 10.2 de la Llei Orgànica 5/2002, de 19 de juny, de les Qualificacions i de la Formació Professional; en els articles 6.3 i 39.4 de la Llei Orgànica 2/2006, de 3 de maig, d'Educació, i en els articles 8.2 i 8.3 del Reial Decret 1147/2011, de 29 de juliol, pel qual s'establix l'ordenació de la formació professional del sistema educatiu, és procedent, tenint en compte els aspectes definits en eixa normativa, establir el currículum complet d'estes noves ensenyances de Formació Professional inicial vinculades al títol esmentat en l'àmbit d'esta comunitat autònoma, ampliant i contextualitzant els continguts dels mòduls professionals i respectant el perfil professional d'aquell.  
  
En la definició d'este currículum s'han tingut en compte les característiques educatives, així com les socioproductives i laborals, de la Comunitat Valenciana, a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic en Prevenció de Riscos Laborals, nivell bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut del que s'ha exposat anteriorment, i segons el que es fixa en l'article 8.2 del Reial Decret 1147/2011, de 29 de juliol, pel qual s'establix l'ordenació de la formació professional del sistema educatiu, vista la proposta de la Direcció General de Formació Professional i Ensenyances de Règim Especial de data 2 d'abril de 2013, amb un informe previ del Consell Valencià de la Formació Professional i conformement amb el Consell Jurídic Consultiu de la Comunitat Valenciana, en exercici de les atribucions que em conferixen l'article 28.e) de la Llei 5/1983, de 30 de desembre, del Consell i el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport,   
  
ORDENE  
  
Article 1. Objecte i àmbit d'aplicació  
1. La present orde té com a objecte establir el currículum del cicle formatiu de grau superior vinculat al títol de Tècnic Superior en Direcció de Servicis en Restauració, tenint en compte les característiques socioproductives, laborals i educatives de la Comunitat Valenciana.  
  
A este efecte, la identificació del títol, el perfil professional que està expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors, són els que es definixen en el títol de Tècnic Superior en Direcció de Servicis en Restauració determinat en el Reial Decret 688/2010, de 20 de maig, pel qual s'establix el títol esmentat i les seues ensenyances mínimes.  
2. El que disposa esta orde serà aplicable en els centres docents que desenrotllen les ensenyances del cicle formatiu de grau superior en Direcció de Servicis en Restauració ubicats en l'àmbit territorial de la Comunitat Valenciana.  
  
Article 2. Currículum  
1. La duració total del currículum d'este cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals, els mòduls professionals i els objectius d'eixos mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial Decret 688/2010, de 20 de maig.  
3. Els continguts i la càrrega lectiva completa d'estos mòduls professionals s'establixen en l'annex I de la present orde.  
  
Article 3. Organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II de la present orde.  
  
Article 4. Mòduls professionals: Formació en centres de Treball i Projecte de Direcció de Servicis en Restauració  
El mòdul professional de Formació en Centres de Treball es realitzarà, amb caràcter general, en el tercer trimestre del segon curs.  
El mòdul professional de Projecte de Direcció de Servicis en Restauració consistirà en la realització individual d'un projecte de caràcter integrador i complementari de la resta dels mòduls que componen el cicle formatiu, que es presentarà i es defendrà davant d'un tribunal format per professorat de l'equip docent del cicle formatiu. Es desenrotllarà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en Centres de Treball. El desenrotllament i seguiment d'este mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, quedarà condicionada a l'avaluació positiva d'estos.   
  
Article 5. Espais i equipament  
Els espais mínims que han de tenir els centres educatius per a permetre el desenrotllament de les ensenyances d'este cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'esta orde.   
Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents :  
a) Els equips, màquines, etc., disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que siguen aplicables.  
b) La seua quantitat i característiques haurà d'estar d'acord amb el nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais esmentats.  
  
Article 6. Professorat   
1. Els aspectes referents a les especialitats del professorat amb atribució docent en els mòduls professionals del cicle formatiu en Direcció de Servicis en Restauració indicats en el punt 2 de l'article 2 de la present orde, segons el que determina la normativa estatal de caràcter bàsic, són els establits actualment en l'annex III.A) del Reial Decret 688/2010, de 20 de maig, i en l'annex III de la present orde es determinen les especialitats i, si és el cas, els requisits de formació inicial del professorat amb atribució docent en el mòdul professional d'Anglés Tècnic inclòs en l'article 7.   
2. A fi de garantir la qualitat d'estes ensenyances, el professorat dels centres docents que no pertanyen a l'Administració educativa, ubicats en l'àmbit territorial de la Comunitat Valenciana, per a poder impartir els mòduls professionals que componen el cicle formatiu, hauran de posseir la corresponent titulació acadèmica, que es concreta en l'annex VI d'esta orde, i, a més, caldrà que acredite la formació pedagògica i didàctica a què fa referència l'article 100.2 de la LOE. La titulació acadèmica universitària requerida s'adaptarà a la seua equivalència de grau o màster universitari.  
  
Article 7. Docència en anglés  
A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'este cicle formatiu incorpora la llengua anglesa de manera integrada en dos mòduls professionals entre els quals componen la totalitat del cicle formatiu.  
1. Estos mòduls seran impartits de manera voluntària pel professorat amb hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana.  
- A fi de garantir que l'ensenyança bilingüe s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos.   
- Els mòduls susceptibles de ser impartits en llengua anglesa són els relacionats amb les unitats de competència, excepte amb la UC1051\_2 i UC1111\_2, incloses en el títol.  
- Com a conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en tres hores setmanals per al mòdul que s'impartisca en el primer curs i dos hores per al que es desenrotlle durant el segon curs. A més, el professorat que impartisca els mòduls professionals tindrà assignades en el seu horari individual tres hores setmanals de les complementàries al servici del centre per a la seua preparació.   
2. Si no es complixen les condicions indicades anteriorment, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu, concretaran i desenrotllaran el currículum del cicle formatiu, augmentaran en tres hores setmanals la càrrega horària del mòdul 0179. Anglés i inclouran un mòdul d'Anglés Tècnic en el segon curs, la llengua vehicular del qual serà l'anglés, amb una càrrega horària de dos hores setmanals. El currículum d'este mòdul d'Anglés Tècnic es concreta en l'annex IV.  
  
Article 8. Autonomia dels centres   
Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.   
En el marc general del projecte educatiu i segons les característiques del seu entorn productiu, els centres autoritzats per a impartir el cicle formatiu concretaran i desenrotllaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, i potenciaran o crearan la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.   
La conselleria amb competències en estes ensenyances de Formació Professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenrotllament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en estes ensenyances de Formació Professional, sense que en cap cas, s'imposen aportacions a l'alumnat ni exigències per a esta.  
  
  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de Tècnic Superior en Direcció de Servicis en Restauració s'ajustaran al que establixen la Llei Orgànica 2/2006, de 3 de maig, d'Educació, i les normes que la despleguen i, en tot cas, hauran de complir els requisits que s'establixen en l'article 46 del Reial Decret 1147/2011, de 29 de juliol, a més del que establix el Reial Decret 688/2010, de 20 de maig, i les normes que el despleguen.  
  
  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde caldrà ajustar-se a les normes que expressament dicte la conselleria amb competències en estes ensenyances de Formació Professional.  
  
Article 11. Adaptació als distints tipus i destinataris de l'oferta educativa  
La conselleria amb competències en estes ensenyances de Formació Professional podrà realitzar ofertes formatives d'este cicle formatiu, adaptades a les necessitats específiques de col·lectius desfavorits o amb risc d'exclusió social, i adequar les ensenyances del cicle a les característiques dels diversos tipus d'oferta educativa, a fi d'adaptar-se a les característiques dels destinataris.  
  
DISPOSICIONS ADDICIONALS  
  
Primera. Calendari d'implantació   
La implantació del currículum objecte de regulació de la present orde tindrà lloc en el curs escolar 2011-2012 per a les ensenyances (mòduls professionals) seqüenciades en el curs primer de l'annex II de la present orde, i l'any 2012-2013, per a les ensenyances (mòduls professionals) seqüenciades en el segon curs de l'annex II. Simultàniament, en els mateixos anys acadèmics, deixaran d'impartir-se les corresponents al primer i segon curs de les ensenyances establides per a l'obtenció del títol de Tècnic Superior en Restauració, emparat per la Llei Orgànica 1/1990, de 3 d'octubre, d'Ordenació General del Sistema Educatiu.  
  
Segona. Autorització de centres docents  
1. Tots els centres de titularitat pública o privada que, en la data d'entrada en vigor d'esta orde, tinguen autoritzades ensenyances conduents a l'obtenció del títol de Tècnic Superior en Restauració, queden autoritzats a impartir les ensenyances conduents a l'obtenció, bé del títol de Tècnic Superior en Direcció de Cuina o del títol de Tècnic Superior en Direcció de Servicis de Restauració, ambdós emparats per la LOE.  
  
2. Els centres privats afectats hauran de presentar la sol·licitud per la qual opten a l'autorització d'un dels dos cicles davant de l'òrgan competent, en matèria de propostes de resolució d'autorització de centres docents no universitaris de titularitat privada o de titularitat pública d'una altra administració diferent de l'educativa, de la conselleria amb competències en matèria d'educació, que resoldrà i ordenarà la seua inscripció en el Registre de Centres Docents.  
3. En cas que el centre privat desitge impartir els dos cicles, s'exigirà el compliment de tots els requisits establits en la normativa vigent, que es comprovaran conformement amb el procediment establit en el Reial Decret 332/1992, de 3 d'abril, d'autoritzacions de centres privats per a impartir ensenyances de règim general, modificat pel Reial Decret 131/2010, de 12 de febrer.   
4. En el cas que el cicle formatiu emparat per la LOGSE estiga concertat i s'autoritzaren els dos nous cicles formatius, només un d'estos cicles podrà mantindre el concert amb la sol·licitud prèvia del centre.  
5. En el cas dels centres públics, la conselleria amb competències en matèria d'educació, en virtut dels requisits d'instal·lacions dels centres i dels criteris de planificació establits, determinarà els cicles formatius que s'han d'implantar d'acord amb el procediment general establit per a eixa implantació.  
  
Tercera. Requisits del professorat de centres privats o de centres públics de titularitat diferent de l'Administració educativa  
El professorat dels centres de titularitat privada o de titularitat pública d'una altra administració diferent de l'educativa, que en la data d'entrada en vigor d'esta orde no tinga els requisits acadèmics exigits en l'article 6 de la present orde, podrà impartir els corresponents mòduls professionals que componen el present currículum si es troben en algun dels supòsits següents:  
a) Professorat que haja impartit docència en els centres especificats en la disposició addicional segona, sempre que dispose per a això dels requisits acadèmics requerits, durant un període de dos cursos acadèmics complets o, si no n'hi ha, dotze mesos en períodes continus o discontinus, dins dels quatre cursos anteriors a l'entrada en vigor de la present orde, en el mateix mòdul professional inclòs en un cicle formatiu emparat per la LOGSE que siga objecte de la convalidació establida en l'annex IV del Reial Decret 688/2010, de 20 de maig. L'acreditació docent corresponent podrà sol·licitar-se durant un any a l'entrada en vigor de la present orde.  
b) Professorat que dispose d'una titulació acadèmica universitària i de la formació pedagògica i didàctica requerida i a més acredite una experiència laboral d'almenys tres anys en el sector vinculat a la família professional, realitzant activitats productives o docents en empreses relacionades implícitament amb els resultats d'aprenentatge del mòdul professional.   
El procediment que s'ha de seguir per a obtindre l'acreditació docent establida en esta disposició addicional serà el següent :  
El professorat que considere que reunix els requisits necessaris, la sol·licitarà a la corresponent direcció territorial amb competències en educació, i adjuntarà la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a) o b) d'esta disposició addicional.  
La Direcció Territorial, amb un informe previ del seu Servici d'Inspecció Educativa, elevarà una proposta de resolució a l'òrgan competent en matèria d'ordenació d'estes ensenyances de Formació Professional, de la conselleria amb competències en matèria d'educació, que dictarà una resolució individualitzada respecte d'això. Contra la resolució, la persona interessada podrà presentar un recurs d'alçada, en el termini d'un mes des de la notificació, davant de la Secretària Autonòmica de què depenga l'òrgan administratiu competent, fet que haurà de constar en eixa resolució. Estes resolucions quedaran inscrites en un registre creat a este efecte.  
  
Quarta. Incidència en les dotacions de gasto  
La implementació i el desplegament posterior d'esta orde no podrà tindre cap incidència en la dotació de tots i cada un dels capítols de gasto assignats a la conselleria competent en estes ensenyances de Formació Professional, i en tot cas s'hauran d'atendre amb els mitjans personals i materials d'eixa conselleria.  
  
DISPOSICIÓ TRANSITÒRIA  
  
Única. Procés de transició i drets de l'alumnat que estiga cursant el cicle formatiu establit per a l'obtenció del títol de Tècnic Superior en Restauració emparat per la Llei Orgànica 1/1990, de 3 d'octubre, d'Ordenació General del Sistema Educatiu  
L'alumnat que, al finalitzar el curs escolar 2010-2011, complisca les condicions requerides per a cursar les ensenyances del segon curs del títol de Tècnic Superior en Restauració emparat per la LOGSE, i que no haja superat algun dels mòduls professionals del primer curs del corresponent cicle formatiu les ensenyances del qual se substituïxen d'acord amb el que indica la disposició addicional primera d'esta orde, comptarà amb dos convocatòries en cada un dels dos anys successius per a poder superar eixos mòduls professionals, sempre amb el límit màxim de convocatòries pendents de realitzar per part de l'interessat, que establix la normativa vigent en cada un dels règims d'impartició de les ensenyances de Formació Professional.  
Transcorregut eixe període, en el curs escolar 2013-2014, se li aplicaran les convalidacions, per als mòduls superats, establides en l'article 15.1 del Reial Decret 688/2010, de 20 de maig, pel qual s'establix el títol de Tècnic Superior en Direcció de Servicis en Restauració, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
A l'alumnat que, al finalitzar el curs escolar 2010-2011, no complisca les condicions requerides per a cursar les ensenyances del segon curs del títol de Tècnic Superior en Restauració emparat per la LOGSE, se li aplicaran les convalidacions establides en l'article 15.1 del Reial Decret 688/2010, de 20 de maig, pel qual s'establix el títol de Tècnic Superior en Direcció de Servicis en Restauració, o norma bàsica que el substituïsca, regulat per la Llei Orgànica 2/2006, de 3 de maig d'Educació.  
  
L'alumnat que, al finalitzar el curs escolar 2011-2012, no complisca, per no haver superat algun dels mòduls professionals del segon curs, les condicions requerides per a obtindre el títol de Tècnic Superior en Restauració emparat per la LOGSE, comptarà amb dos convocatòries en cada un dels dos anys successius per a poder superar eixos mòduls professionals, a excepció del mòdul de Formació en Centres de Treball, per al qual disposarà d'un curs escolar suplementari, sempre amb el límit màxim de convocatòries pendents de realitzar per part de l'interessat, que establix la normativa vigent en cada un dels règims d'impartició de les ensenyances de Formació Professional. A l'alumnat que, transcorregut eixe període, no haja obtingut el títol corresponent, se li aplicaran les convalidacions, per als mòduls superats, fixades en l'article 15.1 del Reial Decret 688/2010, de 20 de maig, pel qual s'establix el títol de Tècnic Superior en Direcció de Servicis en Restauració, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
  
  
DISPOSICIONS FINALS  
  
Primera. Habilitació reglamentària  
S'autoritza, en l'àmbit de les seues funcions, els òrgans superiors i centres directius de la Conselleria competent en matèria d'Educació, a adoptar les mesures i dictar les instruccions necessàries per a l'aplicació del que disposa esta orde.  
  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana. No obstant això, els seus efectes es consideraran referits a partir de l'inici dels processos d'escolarització del curs 2011-12.  
  
València, 21 d'abril de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Mòduls professionals  
  
Mòdul professional: Control d'Aprovisionament de Matèries Primeres  
Codi: 0496  
Duració: 64 hores  
Continguts:  
Selecció de matèries primeres:  
- Matèries primeres en restauració. Descripcions, classificacions, propietats organolèptiques i aplicacions.  
- Referents del Codi Alimentari.  
- Categories comercials i etiquetatges d'aliments i de begudes.  
- Presentacions comercials.  
Recepció de matèries primeres:  
- Funcions de la recepció de matèries primeres. Descripció i caracterització.  
- Fases i procediments per a recepcionar matèries primeres. Organització i control.  
- Equips i maquinària associada als processos de recepció.  
- Transport de mercaderies peribles. Normativa.  
- Documents relacionats amb les operacions de recepció, economat i celler. Funcions, formalització i tramitació.  
Emmagatzematge de matèries primeres en restauració:  
- Llocs per a l'emmagatzematge. Magatzem, economat i celler. Descripció i característiques.  
- Condicions higienicosanitàries en els espais per a l'emmagatzematge.  
- Aliments peribles, no peribles i altres subministraments. Concepte i característiques.  
- Envasos per a l'emmagatzematge. Garanties de qualitat i seguretat higienicosanitàries.  
- Classificació i distribució de les mercaderies en relació amb la conservació, l'emmagatzematge i el consum.  
Control de consums i existències:  
- Control d'existències en restauració. Concepte.   
- Sol·licitud de comandes i retirada de gèneres de magatzem. Documentació. Relacions interdepartamentals. Control. Entrega directa.  
- Inventari i valoració d'existències. Inventari físic i inventari permanent. Concepte. Procediment d'execució i documents associats.  
  
- Rotació de gèneres en magatzem. Concepte, funció i procediment.   
- Càlcul de consums, minves, pèrdues i ruptures. Consum teòric i consum real.   
- Aplicacions informàtiques de control de consums i existències en economat.  
  
Mòdul professional: Processos de Servicis en Bar Cafeteria  
Codi: 0509  
Duració: 224 hores  
Continguts:  
Determinació de tipus de servicis:  
- Tipus i classificació dels establiments de bars cafeteries.  
- Estructures organitzatives de servicis en els diferents tipus d'establiments o esdeveniments.  
- El servici en bar cafeteria. Tipus i característiques.  
- Servici de desdejunis, esmorzars tradicionals de la Comunitat Valenciana, aperitius, dinars, berenars, còctels, coffee-breaks.  
- Organigrames i funcions del personal relacionats amb els servicis en bar cafeteria.  
- Deontologia professional del personal de bar cafeteria.   
- Uniformitat del servici.  
- Vocabulari específic.  
- Noves tendències dels establiments de bars cafeteries.  
Coordinació d'operacions de posada al punt i muntatge de servicis:  
- Equips, útils i materials.  
- Operacions de posada al punt i control.  
- Tipologia de muntatges de servicis.  
- Operacions de muntatge associats als diferents tipus de servici.  
  
- Documents relacionats.  
- Operacions prèvies.  
- Control d'àrees.  
- Control d'equips, útils i materials.  
- Distribució de funcions.  
- Execució i control de les operacions de muntatge.  
- Valoració de resultats.  
- Aprovisionament intern i distribució de productes i matèries primeres.  
- Control de consums.  
Atenció al client en bar cafeteria.  
- Procediments d'acollida, estada i despedida al client en bar cafeteria.  
- Presentació de l'oferta en bar cafeteria. Encàrrecs i comandes de clients. Tipus i sistemes. Mitjans informàtics.  
- Exposició de productes i servicis, atenció a les demandes i expectatives dels clients, suggeriments i adequació de l'oferta.  
- Suggeriments, queixes o reclamacions. Protecció dels consumidors i usuaris a la Comunitat Valenciana, Espanya i la Unió Europea.  
  
Selecció de begudes:  
- Begudes no alcohòliques: begudes calentes, batuts, gelats, sucs, refrescos i aigua.  
- Begudes calentes: cafés, infusions, xocolates i altres.  
- Definició, classificació i tipus.  
- Característiques organolèptiques.  
- Processos d'elaboració.  
- Presentacions comercials i etiquetatges.  
- Ubicació i conservació.  
- Begudes calentes pròpies de la Comunitat Valenciana.  
- Definició, classificació i tipus.  
- Característiques organolèptiques.  
- Processos d'elaboració.  
- Presentacions comercials i etiquetatges.  
- Ubicació i conservació.  
- Batuts, gelats, sucs, refrescos, aigües i begudes refrescants i nutritives de la Comunitat Valenciana.  
- Definició, classificació i tipus.  
- Característiques organolèptiques.  
- Processos d'elaboració.  
- Presentacions comercials i etiquetatges.  
- Ubicació i conservació.  
- Processos de fermentació, destil·lació i maceració.  
- Begudes alcohòliques.  
- Aperitius, aiguardents, licors, cerveses, sidra i altres begudes alcohòliques.   
- Definició, classificació i tipus.  
- Característiques organolèptiques.  
- Processos d'elaboració.  
- Presentacions comercials i etiquetatges.  
- Ubicació i conservació.  
- Licors i begudes espirituoses de la Comunitat Valenciana.  
- Definició, classificació i tipus.  
- Característiques organolèptiques.  
- Processos d'elaboració.  
- Presentacions comercials i etiquetatges.  
- Ubicació i conservació.  
- Noves tendències de begudes alcohòliques.  
Preparació i servici de begudes:  
- Fases del servici.  
- Preservici, servici i postservici.  
- Realització de la facturació i el cobrament dels servicis.  
- Processos de facturació.  
- Sistemes de cobrament. Manual, mecànic i informàtic.  
- Procediments de facturació i cobrament. Circuit administratiu de facturació.  
- Control de bar cafeteria.  
- Tancaments de caixa. Arqueig, resum de crèdits i diari de producció.   
- Tècniques de preparació i servici de begudes.  
- Descripció, tipus i característiques.  
- Presentació, acabat i conservació.  
- Cocteleria.  
- Definició, història, origen i evolució.  
- Noves tendències.  
- Còctels i combinats.  
- Definició, característiques, tipus, receptari internacional, sèries i classificacions.  
- Preservici en cocteleria. Muntatge i posada al punt de l'estació central.  
- Formules elaborades a partir de begudes i matèries primeres de la Comunitat Valenciana i d'autor.  
- Adequació de la cocteleria i l'oferta gastronòmica.  
- Procediments de preparació.  
- Decoració, presentació i servici de còctels i altres combinacions. Fases i tècniques.  
- Materials, equips i utillatge d'ús específic de cocteleria.   
Preparació i servici d'aliments en bars cafeteries:  
- Elaboracions culinàries en bars cafeteries. Tipus i característiques.  
- Documentació relacionada.  
- Operacions de preelaboració de matèries primeres.  
- Tècniques bàsiques de cuina per a elaboracions culinàries bàsiques.  
- Elaboració de productes culinaris propis del bar cafeteria. Aperitius, tapes, sandvitxs, entrepans, guarnicions, plats combinats i altres, incloent-hi elaboracions pròpies de la cuina autòctona valenciana. Preparació de productes bàsics de rebosteria i pastisseria.  
- Tècniques de servici d'aliments en barra o taules, altres.  
- Acabats i presentacions de les elaboracions.  
- Procediments de conservació i regeneració d'aliments.  
- Control i valoració de resultats.  
  
Mòdul professional: Processos de Servicis en Restaurant  
Codi: 0510  
Duració: 288 hores  
Continguts:  
Determinació de tipus de servicis:  
- Tipus i classificació dels establiments de restauració.  
- Estructures organitzatives de servicis en els diferents tipus d'establiments o esdeveniments.  
- Normes generals.  
- Protocol de servici.  
- Tipologies de servicis.  
- Servici en restaurant.  
- Servici d'aliments i begudes en habitacions  
- Desdejunis, brunch, lunch, coffee-break, dinars i sopars.  
- Servicis especials.  
- Modalitats del servici.  
- Execució dels procediments de servici en taula, desenrotllament, control i valoració de resultats.   
- Aplicació dels organigrames i funcions del personal relacionats amb els tipus de servicis.  
- Deontologia professional.  
Coordinació d'operacions de posada al punt i muntatge de servicis:  
- Equips, útils i materials.  
- Descripció, classificació i característiques.  
- Operacions d'aprovisionament intern.  
- Tipologia de muntatges de servicis.  
- Muntatge de restaurant.  
- Muntatges en servicis de càtering.  
- Operacions de muntatge: anàlisi de la informació. Operacions prèvies.  
- Execució de les operacions de muntatge.  
- Valoració de resultats.  
Reconeixement de tècniques de comunicació i venda:  
- El procés de comunicació.  
- Comunicació verbal en la restauració.  
- Documentació vinculada a la prestació de servicis: estils, formats, tendències i altres.  
- Comunicació no verbal.  
- Empatia, receptivitat, assertivitat.  
- Rols, objectius i relació client professional.  
- Tècniques de venda.  
- Atenció de reclamacions, queixes o suggeriments.  
Realització d'operacions d'atenció al client i servici:  
- Fases del servici: preservici, servici i postservici. Seqüenciació, característiques i control.  
- La comanda. Tipus i variants. Noves tecnologies associades a estos processos.  
- Tècniques de servici. Tipologies i característiques.  
- Tipologia de clients.  
- L'atenció al client.  
- Control i valoració de resultats.   
- Presentació de cartes i minutes.  
- Informació gastronòmica, cuina de la Comunitat Valenciana, espanyola i internacional.  
Realització d'elaboracions culinàries i manipulacions davant del comensal:  
- Fonaments culinaris.  
- Elaboracions i manipulacions a la vista del client.  
- Operacions de posada al punt: gèneres i matèries primeres.  
- Tècniques d'elaboració, tall, trinxat, desespinat, decoració, presentació i conservació d'aliments a la vista del client.  
Realització d'operacions de facturació i cobrament:  
- La facturació i cobrament.  
- Sistemes de facturació.  
- La factura i tiquet.  
- Sistemes de cobrament.  
- Documents de control associats a la facturació i cobrament. Fluxos.  
- Diaris de producció.  
- Informes.  
- Altres.  
- Aplicacions informàtiques relacionades.  
  
Mòdul professional: Sommelieria  
Codi: 0511  
Duració: 120 hores  
Continguts:  
Selecció del vi:  
- Introducció a la cultura del vi.  
- Caracterització del vi.  
- Viticultura. Definició i concepte.  
- Factors que influïxen en la viticultura.  
- La vinya i el raïm.  
- Enologia. Definició i concepte.  
- La verema.  
- La fermentació. Concepte, característiques i tipus.  
- Sistemes de vinificació.  
- La criança del vi. Definició, característiques i tipus.  
- Aclariment, estabilització i embotellament del vi.  
- Geografia vinícola nacional i internacional.  
Gestió i control del celler:  
- El celler: definició, característiques i tipus.  
- Condicions ambientals del celler.  
- Conservació del vi: seguiment de l'evolució del vi i punts crítics. Reserva de vi  
- Aprovisionament del celler: identificació de necessitats, selecció de proveïdors, recepció i emmagatzematge, distribució de productes.  
  
- Rotació d'estocs: control d'existències i consums.   
- Aplicacions informàtiques relacionades amb la gestió i el control del celler.  
Disseny d'oferta de vi i begudes d'aperitius i sobretaula:  
- Oferta de vi i altres begudes. Concepte, característiques i tipus.  
  
- Factors que influïxen en la determinació de l'oferta.  
- Tendències actuals.  
- Les cartes de vi i begudes: definició i tipus. Característiques de formats, estructures, informació, redacció, etc.  
- Fixació de preus.  
- Factors determinants dels preus.  
Direcció de la posada al punt d'útils i equips per al servici de vi i begudes:  
- Posada al punt i control d'útils i equips de servici de vi i begudes: definició, característiques i tipus.  
- Llevataps, decantadors, termòmetres, culleres, cristalleria, poals, xampanyeres i altres.  
- Distribució interna de vi i begudes: documentació associada, Distribució i tractament de gèneres.  
- Posada al punt i control d'ús, neteja i conservació de maquinària i equips de fred. Definició, característiques i tipus.  
- Posada al punt i control de cartes i instruments de venda.  
Realització del tast del vi i altres begudes:  
- Tast. Definició. Tipus.  
- Factors que determinen la resposta del tastador.  
- Sala i equips de tast. Definició, característica i tipus. Posada al punt i control. Fases del tast. Seqüenciació.  
- Terminologia específica per al tast del vi i altres begudes.  
- Fitxes de tast.  
Control del servici de vi i altres begudes:  
- Deontologia professional del personal de servici de vi i begudes en el restaurant.  
- Assessorament al client.  
- Presentació d'oferta.  
- Selecció de materials.  
- Servici del vi i altres begudes. Fases i procediments habituals.  
  
- Tècniques de servicis especials.  
- Operacions de control durant el servici.  
- Atenció de suggeriments, queixes i reclamacions.  
  
Mòdul professional: Planificació i Direcció de Servicis i Esdeveniments en Restauració  
Codi: 0512  
Duració: 120 hores  
Continguts:  
Assessorament en el disseny d'instal·lacions:  
- El local. Característiques de la construcció i la decoració.  
- Anàlisi de la normativa vigent. Sòls, parets, il·luminació, insonorització, aforaments i d'altres possibles.  
- Distribució d'espais.  
- Recursos materials. Càlcul de necessitats i criteris d'adquisició.  
  
- Circuits de treballadors i clients.  
- Noves tendències en les instal·lacions i dissenys d'establiments de restauració.  
Planificació d'instal·lacions per a càtering i esdeveniments en restauració:  
- Normativa vigent. Càtering-bànqueting i esdeveniments en restauració.  
- Operacions prèvies a l'organització del càtering i esdeveniments.  
- Anàlisi de la informació prèvia.  
- Distribució lògica i planificació dels espais.  
- Planificació de les instal·lacions que s'han d'emprar.  
- Selecció i justificació de recursos materials.  
- Determinació de necessitats de gèneres i matèries primeres.  
- Selecció i justificació de recursos humans.  
- Servicis complementaris. Seguretat, decoració transport i altres. Descripció i caracterització.  
- Operacions posteriors a l'esdeveniment.  
Organització del servici:  
- Anàlisi d'informacions prèvies. Dades, expectatives dels clients: reserves, sistemes, comunicació i gestió.  
- Determinació del tipus de servici:  
- Estudi de possibilitats i limitacions.  
- Objectius de l'empresa.  
- Seqüenciació.  
- Organització de recursos humans.  
- Distribució de funcions. Anivellació, coordinació de funcions i responsabilitats del personal de servici.  
- Control de les operacions de muntatge.  
- Operacions de control de la presentació final.  
- Control deontològic del personal.  
Direcció de servicis:  
- La informació en el servici.  
- Control de punts crítics.  
- Coordinació sobre les operacions de recepció i assessorament al client.  
- Coordinació d'operacions de servici i atenció al client:  
- Control sobre els processos, seqüències i temps del servici.  
- Control sobre els processos de coordinació interdepartamental.  
- Control sobre els processos de facturació i cobrament.  
- Control sobre les operacions de postservici.  
- D'altres.  
- Coordinació d'operacions d'atenció de queixes, reclamacions, suggeriments i imprevistos.  
- Documentació associada al servici. Gestió, tramitació, fluxos.  
  
Aplicació del protocol:  
- El protocol. Definició i tipus.  
- El protocol en restauració.  
- El protocol en la taula.  
- Protocol en l'organització d'esdeveniments.  
- El protocol institucional.  
- Normativa en matèria de protocol i precedències oficials de l'Estat i de les comunitats autònomes.  
- Ordenació de banderes dins dels actes protocol·laris.  
  
Mòdul professional: Gestió de la Qualitat i de la Seguretat i Higiene Alimentàries  
Codi: 0501  
Duració: 96 hores  
Continguts:  
Identificació dels sistemes de gestió de la qualitat:  
- Introducció a la qualitat.  
- Característiques de la qualitat en el sector servicis.  
- La qualitat total i els recursos humans.  
- Expectatives i percepcions del client  
- Determinació i fixació d'objectius.  
- Manuals de qualitat.  
- Accions de difusió de la política de qualitat en l'empresa.  
Control de l'aplicació de les normes de qualitat:  
- Introducció a la qualitat.  
- Definició. Referències històriques.  
- La qualitat total i els recursos humans  
- Organització per a la qualitat  
- Anàlisi de les ferramentes i de les tècniques de la qualitat:  
- Introducció a les ferramentes i a les tècniques de qualitat.  
- Ferramentes d'organització.   
- Ferramentes de planificació.  
- Dades. Procés i mesurament.  
- L'autoavaluació.  
- Descripció dels diferents models de qualitat.  
- Establiment del pla de qualitat i implementació de la certificació de la qualitat:  
- El pla de qualitat.   
- Fases de desenrotllament d'un pla de qualitat.  
- Les certificacions: passos que s'han de seguir.  
- Organismes de qualitat.  
Supervisió de la neteja i desinfecció d'equips i instal·lacions:  
  
- Conceptes i nivells de neteja.  
- Legislació i requisits generals de neteja, utillatge, equips i instal·lacions.  
- Processos i productes de neteja: característiques i paràmetres de control del nivell de neteja i de desinfecció associats.  
- Tractaments DDD (desinsectació, desinfecció i desratització): característiques, productes utilitzats i condicions de treball.  
- Perills sanitaris associats a aplicacions de neteja i desinfecció, o desratització i desinsectació inadequades.   
- Perills associats a la manipulació de productes de neteja i desinfecció.  
- Procediments per a l'arreplega i retirada de residus.  
Verificació de bones pràctiques higièniques:  
- Normativa general.  
- Alteració i contaminació dels aliments a causa d'hàbits inadequats dels manipuladors.  
- Guies de pràctiques correctes d'higiene (GPCH).  
- Mitjans de protecció de talls, cremades i ferides en el manipulador.  
- Mesures d'higiene personal.  
- Vestimenta de treball i els seus requisits de neteja.  
Aplicació de les bones pràctiques de manipulació d'aliments:  
- Normativa general de manipulació d'aliments.  
- Alteració i contaminació dels aliments a causa de pràctiques de manipulació inadequades.  
- Perills sanitaris associats a pràctiques de manipulació inadequades.  
- Importància de la conservació dels aliments i la seua relació amb els perills associats.  
- Incidència de la manipulació d'aliments respecte a al·lèrgies i intoleràncies alimentàries.  
- Característiques.  
- Procediments d'eliminació dels al·lèrgens. Implicacions.  
- Procediments d'actuació enfront d'alertes alimentàries.  
Aplicació de sistemes d'autocontrol:  
- Mesures de control relacionades amb els perills sanitaris en la manipulació dels aliments.  
- Disseny higiènic de les instal·lacions i plans de suport.  
- Passos previs als set principis del sistema d'autocontrol APPCC (Anàlisi de Perills i Punts de Control Crítics).  
- Els set principis del sistema d'autocontrol APPCC.  
- Traçabilitat i seguretat alimentària.  
- Característiques, relació i procediments d'aplicació.  
- Principals normes voluntàries en el sector alimentari (BRC, IFS, UNE-EN XBK 8848:2000, UNE-EN ISO 22432:2005 i altres).  
- Anàlisi i interpretació.  
  
Mòdul professional: Gastronomia i Nutrició  
Codi: 0502  
Duració: 60 hores  
Continguts:  
Identificació de tendències gastronòmiques:  
- Història i evolució de la gastronomia.  
- Evolució cronològica dels moviments o corrents culinaris. Cuina tradicional, cuina moderna o alta cuina, nouvelle cuisine i nova cuina espanyola.  
- Tendències actuals. Cuina creativa o d'autor, cuina molecular, cuina fusió i altres.  
Gastronomia espanyola i internacional:  
- Gastronomia espanyola. Característiques generals i regionals. Productes i elaboracions més significatives.  
- Costums i tradicions gastronòmiques espanyoles.  
- Gastronomia internacional. Característiques generals per països o àrees geogràfiques. Productes i elaboracions més significatives.  
- Costums i tradicions gastronòmiques d'altres pobles i cultures.  
  
- Costums i tradicions de la Comunitat Valenciana.  
Identificació de les propietats nutricionals dels aliments:  
- Concepte d'aliments i alimentació.  
- Grups d'aliments.   
- Piràmide dels aliments.  
- Alimentació i salut. Hàbits alimentaris sans. Nous hàbits alimentaris.  
- Concepte de nutrició.  
- Nutrients. Definició, classes i funcions. Degradació de nutrients.  
  
- Relació entre grup d'aliments i nutrients que els componen.  
  
Aplicació de principis bàsics de dietètica:  
- Dietètica. Concepte i finalitat.  
- Necessitats nutricionals i energètiques en les distintes etapes de la vida. Metabolisme.  
- Dietes i estils de vida.  
- La dieta mediterrània.  
- Roda dels aliments.  
- Taules de composició nutricional d'aliments. Utilització.   
- Dietes tipus en restauració.  
- Caracterització de dietes per a persones amb necessitats alimentàries específiques. Al·lèrgies i intoleràncies alimentàries.  
  
Mòdul professional: Gestió Administrativa i Comercial en Restauració  
Codi: 0503  
Duració: 60 hores  
Continguts:  
Anàlisi de les estructures organitzatives:  
- Normativa legal sobre la tipologia i classificació dels establiments de restauració.  
- Objectius empresarials.  
- Etapes de la planificació empresarial. Estratègies, tècniques i control.  
- Realització de cronogrames de planificació.  
- Models organitzatius d'empreses de restauració. Conceptualització. Tipologies d'organització de les empreses de restauració. Tendències.  
- Disseny d'organigrames d'empreses de restauració.  
- Principis estructurals i organitzatius de les empreses de restauració com a elements fonamentals per a la consecució dels objectius establits.  
Gestió de la documentació administrativa, econòmica i financera:  
  
- Objectius de la gestió documental  
- Circuit de la documentació. Finalitat i relació entre documents.  
  
- Sistemes i mètodes d'arxiu de la documentació.  
- Normativa de gestió documental.  
- Les noves tecnologies en la gestió i interpretació dels documents.  
Elaboració de pressupostos de l'àrea o establiment i gestió econòmica de l'economat:  
- Concepte de pressupostos i tipologies.  
- Elements que integren els pressupostos.  
- Característiques i estructures dels pressupostos.  
- Control pressupostari. Desviacions i mesures correctores.  
- Determinació del preu de venda de les ofertes gastronòmiques.  
- El llindar de rendibilitat. Aplicació a ofertes gastronòmiques segons el servici o establiment de restauració.  
- Selecció de proveïdors: punts a avaluar, valoració i presa de decisions.  
- Determinació dels nivells mínims de sol·licitud de comanda, existències mínimes i màximes i ruptura d'estocs.  
Avaluació de la situació empresarial i del mercat:  
- Les empreses tradicionals de restauració.  
- Noves tendències empresarials en restauració.  
- Factors i motivacions que influïxen en la demanda.  
- Elements de la demanda.  
- Classificació dels clients.  
- Tendències actuals de la demanda.  
- Valoració de la demanda i l'oferta com a element determinant de l'empresa de restauració en el mercat.  
Elaboració del pla de comercialització:  
- Concepte i objectius del pla de comercialització.  
- Estratègies i accions en un pla de comercialització en restauració.  
- Càlcul econòmic del pla de comercialització.  
- Sistemes de control, desviacions i mesures correctores.  
- Presentació del pla de comercialització.  
Disseny d'ofertes gastronòmiques:  
- Descripció, caracterització i tipus d'ofertes.  
- Elements i variables de les ofertes gastronòmiques.   
- Ofertes bàsiques. Menús, cartes, bufet i altres. Descripció i anàlisi.  
- Factors a tindre en compte per al disseny d'ofertes atenent criteris d'equilibri nutricional, estacionalitat, tipus d'establiment, ubicació de l'establiment, tipus de clientela, persones amb necessitats alimentàries específiques, etc.  
- Tècniques de discriminació d'ofertes gastronòmiques.  
- Principis bàsics per al disseny físic d'una carta gastronòmica.  
  
- Marxandatge de la carta gastronòmica i promoció de l'oferta de productes.  
  
Mòdul professional: Recursos Humans i Direcció d'Equips en Restauració  
Codi: 0504  
Duració: 60 hores  
Continguts:  
Determinació de llocs de treball:  
- Planificació de plantilles en les empreses de restauració.  
- Etapes de la planificació de les plantilles  
- Establiment d'àrees de responsabilitat, funcions i tasques del personal dependent.  
- Ferramentes de planificació i previsió de plantilles.  
Planificació del personal dependent d'acord amb l'estructura organitzativa:  
- Anàlisi de les noves tendències empresarials en restauració amb els diferents equips humans.  
- Definició de les diferents funcions que s'han d'exercir.  
  
- Integració en les necessitats del grup dels objectius, polítiques o directrius empresarials.  
- Definició dels torns necessaris, jornades, calendari anual i el descans per al funcionament correcte de l'establiment.  
- Models de plantilles.  
- Establiment de tècniques de mesurament del temps.  
- Identificació de diferents tècniques de comunicació i motivació del personal.  
- Normativa laboral.  
Col·laboració en la selecció del personal:  
- Tècniques de selecció. Entrevista, test i altres formes de selecció.  
- El reclutament. Concepte i característiques. Sistemes de reclutament: intern i extern. Fonts per a reclutar.  
- Detecció de necessitats de formació. Planificació de les diferents accions formatives. Identificació dels diferents tipus de formació.  
  
- Currículum.  
- Sol·licitud d'ocupació.  
- La preselecció.  
Integració del personal en l'empresa de restauració:  
- Pla de formació.  
- Concepte de motivació. Evolució.  
- La desmotivació. Tedi, fatiga, absentisme.  
- Factors motivadors i desmotivadors.  
- Disseny del pla d'acollida en l'empresa.  
Direcció d'equips:  
- Lleis bàsiques de la direcció d'equips: lleis físiques, de Pareto, lleis humanes.  
- Pla de direcció.  
- Funcions del director d'equips.  
- Principis de la direcció:  
- Estratègies i lideratge.  
- Estils de lideratge.  
- Tècniques de reunions. Classes i tipus.  
  
Mòdul professional: Anglés  
Codi: 0179  
Duració: 96 hores  
Continguts:  
Anàlisi de missatges orals:  
- Comprensió de missatges professionals i quotidians.  
- Missatges directes, telefònics, radiofònics, gravats.  
- Terminologia específica del sector de la direcció de servicis de restauració.  
- Idees principals i secundàries.  
- Recursos gramaticals: temps verbals, preposicions, locucions, expressió de la condició i dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: expressió d'acords i desacords, hipòtesi i especulacions, opinions i consells, persuasió i advertència.  
- Diferents accents de llengua oral.  
Interpretació de missatges escrits:  
- Comprensió de missatges, textos, articles bàsics professionals i quotidians:  
- Suports telemàtics: fax, correu electrònic, burofax.  
- Terminologia específica del sector de la direcció de servicis de restauració.  
- Idees principals i idees secundàries.  
- Recursos gramaticals: temps verbals, preposicions; ús de la veu passiva, oracions de relatiu, estil indirecte, verbs modals...  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
  
Producció de missatges orals:  
- Missatges orals:  
- Registres utilitzats en l'emissió de missatges orals.  
- Terminologia específica del sector de la direcció de servicis de restauració.  
- Recursos gramaticals: temps verbals, preposicions, locucions, expressió de la condició i dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: expressió d'acords i desacords, hipòtesi i especulacions, opinions i consells, persuasió i advertència.  
- Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.  
  
- Entonació, com a recurs de cohesió del text oral: ús dels patrons d'entonació.  
Emissió de textos escrits:  
- Expressió i ompliment de missatges i textos professionals i quotidians:  
- Currículum i suports telemàtics: fax, correu electrònic, burofax.  
- Terminologia específica del sector de la direcció de servicis de restauració.  
- Idea principal i idees secundàries.  
- Recursos gramaticals: temps verbals, preposicions, phrasal verbs, verbs modals, locucions, ús de la veu passiva, oracions de relatiu, estil indirecte.  
- Relacions lògiques: oposició, concessió, comparació, condició, causa, finalitat, resultat.  
- Have something done.  
- Nexes: although, even if, in spite of, despite, however, in contrast-  
- Derivació: sufixos per a formar adjectius i substantius.  
- Relacions temporals: anterioritat, posterioritat, simultaneïtat.  
  
- Coherència textual:  
- Adequació del text al context comunicatiu.  
- Tipus i format de text.  
- Varietat de llengua. Registre.  
- Selecció lèxica, d'estructures sintàctiques i de contingut rellevant.  
- Inici del discurs i introducció del tema. Desenrotllament i expansió:  
- Exemplificació.  
- Conclusió i resum del discurs.  
- Ús dels signes de puntuació.  
Identificació i interpretació dels elements culturals més significatius dels països de llengua estrangera (anglesa):  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
- Ús de registres adequats segons el context de la comunicació, l'interlocutor i la intenció dels interlocutors.  
  
Mòdul professional: Segona Llengua Estrangera  
Codi: 0180  
Duració: 80 hores  
Continguts:  
Reconeixement de missatges orals:  
- Comprensió de missatges orals en situacions diverses: habituals, personals i professionals.  
- Missatges senzills directes, telefònics i gravats.  
- Terminologia específica del sector de la direcció de servicis de restauració.  
- Idees principals.  
- Recursos gramaticals: estructura de l'oració, temps verbals, nexes.  
- Altres recursos lingüístics: expressió d'acords i desacords, opinions i consells.  
Interpretació de missatges escrits:  
- Comprensió global de documents senzills relacionats amb situacions tant de la vida professional com quotidiana (fulls de reclamació, queixes, sol·licituds de reserva, qüestionari de satisfacció, entre d'altres).  
- Terminologia específica del sector de la direcció de servicis de restauració.  
- Idees principals.  
- Síntesi d'idees al llegir documents escrits (correus electrònics, faxos, reclamacions, entre altres).  
- Recursos gramaticals: estructura de l'oració, temps verbals, nexes.  
- Relacions temporals bàsiques: anterioritat, posterioritat, simultaneïtat.  
Producció de missatges orals:  
- Creació de la comunicació oral:  
- Registres utilitzats en l'emissió de missatges orals.  
- Participació en conversacions i exposicions relatives a situacions de la vida professional.  
- Terminologia específica del sector de la direcció de servicis de restauració.  
- expressió fònica, entonació i ritme.  
- Marcadors lingüístics de relacions socials, normes de cortesia i diferències de registre.  
- Aplicació d'estructures típiques i fonamentals formals (estructura de l'oració, temps verbals i nexes).  
- Fonètica. expressió fònica, entonació i ritme.  
- Manteniment i seguiment del discurs oral:  
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.  
  
- Utilització de recursos lingüístics i semàntics (sinonímia).  
- Entonació, com a recurs de cohesió del text oral: ús dels patrons d'entonació.  
Elaboració de textos escrits:  
- Redacció de documents model específics relacionats amb aspectes professionals:  
- Currículum i suports telemàtics: fax, correu electrònic, burofax.  
  
- Terminologia específica, seleccionant l'accepció correcta en el diccionari tècnic segons el context.  
- Aplicació d'estructures típiques i fonamentals formals (estructura de l'oració, temps verbals i nexes).  
- Relacions temporals bàsiques: anterioritat, posterioritat, simultaneïtat.  
- Aplicació de fórmules i estructures fetes utilitzades en la comunicació escrita:  
- Fórmules epistolars: estructures d'encapçalament, desenrotllament i comiat.  
- Estructura d'un correu electrònic, fax, burofax, així com d'altres documents estàndard.  
- Coherència textual.  
- Tipus i format de text:  
- Selecció lèxica d'estructures sintàctiques i de contingut rellevant.  
  
- Ús dels signes de puntuació.  
Aplicació d'actituds i comportaments professionals en situacions de comunicació:  
- Identificació i interpretació dels elements culturals més significatius dels països la llengua dels quals s'estudia.  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
- Ús de registres adequats segons el context de la comunicació, l'interlocutor i la intenció dels interlocutors.  
  
Mòdul professional: Projecte de Direcció de Servicis en Restauració  
Codi: 0513  
Duració: 40 hores  
Continguts:  
Identificació de necessitats del sector productiu i de l'organització de l'empresa:  
- Identificació de les funcions dels llocs de treball.   
- Estructura i organització empresarial del sector.   
- Activitat de l'empresa i la seua ubicació en el sector.   
- Organigrama de l'empresa. Relació funcional entre departaments.   
- Tendències del sector: productives, econòmiques, organitzatives, d'ocupació i altres.   
- Procediments de treball en l'àmbit de l'empresa. Sistemes i mètodes de treball.   
- Determinació de les relacions laborals excloses i relacions laborals especials.   
- Conveni col·lectiu aplicable a l'àmbit professional.   
- La cultura de l'empresa: imatge corporativa.   
- Sistemes de qualitat i seguretat aplicables en el sector.  
Disseny de projectes relacionats amb el sector:  
- Anàlisi de la realitat local, de l'oferta empresarial del sector en la zona i del context en què es desenrotllarà el mòdul professional de Formació en Centres de Treball.   
- Recopilació d'informació.   
- Estructura general d'un projecte.   
- Elaboració d'un guió de treball.   
- Planificació de l'execució del projecte: objectius, continguts, recursos, metodologia, activitats, temporalització i avaluació.   
- Viabilitat i oportunitat del projecte.   
- Revisió de la normativa aplicable.  
Planificació de l'execució del projecte:  
- Seqüenciació d'activitats.   
- Elaboració d'instruccions de treball.   
- Elaboració d'un pla de prevenció de riscos.   
- Documentació necessària per a la planificació de l'execució del projecte.   
- Compliment de normes de seguretat i ambientals.   
- Indicadors de garantia de la qualitat de projectes.  
Definició de procediments de control i avaluació de l'execució del projecte:   
- Proposta de solucions als objectius plantejats en el projecte i justificació de les seleccionades.   
- Definició del procediment d'avaluació del projecte.   
- Determinació de les variables susceptibles d'avaluació.   
- Documentació necessària per a l'avaluació del projecte.   
- Control de qualitat de procés i producte final.   
- Registre de resultats.  
  
Mòdul professional: Formació i Orientació Laboral  
Codi: 0514  
Duració: 96 hores  
Continguts:  
Busca activa d'ocupació:   
- Valoració de la importància de la formació permanent per a la trajectòria laboral i professional del tècnic superior en Direcció de Servicis de Restauració.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el tècnic superior en Direcció de Servicis de Restauració.  
- Definició i anàlisi del sector professional del tècnic superior en Direcció de Servicis de Restauració. Planificació de la carrera pròpia: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca d'ocupació: fonts d'informació i reclutament. Tècniques per a la selecció i organització de la informació.  
- Carta de presentació. Currículum. Tests psicotècnics. Entrevista de treball.   
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
- Gestió del conflicte i equips de treball:  
- Valoració dels avantatges i inconvenients del treball en equip per a l'eficàcia de l'organització.  
- Concepte d'equip de treball.  
- Tipus d'equips en les empreses de logística i transport segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes del conflicte.  
- Causes del conflicte en el món laboral.  
- Mètodes per a la resolució o supressió del conflicte. Negociació, mediació, conciliació i arbitratge.  
Contracte de treball:  
- El dret del treball. Fonts del dret del treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials. Noves formes de regulació del treball.  
- Intervenció dels organismes públics en les relacions laborals.  
  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.  
- Temps de treball: jornada, descans, vacacions, permisos, hores extraordinàries, festius, horaris...  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI (Salari Mínim Interprofessional), FOGASA (Fons de Garantia Salarial), rebut de salaris.  
- Modificació, suspensió i extinció del contracte de treball. Liquidació.  
- Representació dels treballadors: representants unitaris i sindicals.  
- Negociació col·lectiva.  
- Anàlisi d'un conveni col·lectiu aplicable a l'àmbit professional del tècnic superior en Direcció de Servicis de Restauració.  
- Conflictes col·lectius de treball.  
- Noves formes d'organització del treball: subcontractació, teletreball...  
- Beneficis per als treballadors en les noves organitzacions: flexibilitat, beneficis socials, entre altres.  
- Plans d'igualtat.  
Seguretat Social, ocupació i desocupació:  
- El sistema de la Seguretat Social com a principi bàsic de solidaritat social.  
- Estructura del sistema de Seguretat Social: nivells de protecció; règims especials i general.  
- Determinació de les principals obligacions dels empresaris i els treballadors en matèria de seguretat social: afiliació, altes, baixes i cotització.  
- L'acció protectora de la Seguretat Social :prestacions contributives i no contributives.  
- Concepte i situacions protegibles en la protecció per desocupació: prestació de desocupació; subsidi; renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
- El risc professional.  
- El dany laboral: AT (Accidents de Treball), MP (malalties professionals), altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en el sector de la logística i el transport.  
- Determinació dels possibles danys a la salut del treballador que poden derivar-se de les situacions de risc detectades.  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
  
- Responsabilitats en matèria de prevenció de riscos laborals.  
  
- Gestió de la prevenció en l'empresa.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT (Organització Internacional del Treball), Agència Europea de Seguretat i Salut Laboral, INSHT (Institut Nacional de Seguretat i Higiene en el Treball), Inspecció de Treball, INVASSAT (Institut Valencià de Seguretat i Salut en el Treball).  
- Gestió de la prevenció a l'empresa.  
- Planificació de la prevenció a l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en una empresa del sector.  
  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
  
Mòdul professional: Empresa i Iniciativa Emprenedora  
Codi: 0515  
Duració: 60 hores  
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en l'activitat de la direcció de servicis de restauració (materials, tecnologia, organització de la producció, etc.).  
- Beneficis socials de la cultura emprenedora.  
- El caràcter emprenedor. Factors clau dels emprenedors: iniciativa, creativitat i formació.  
- L'actuació dels emprenedors com a empleats d'una pime d'activitats de la direcció de servicis de restauració.  
- L'actuació dels emprenedors com a empresaris en el sector de les activitats de la direcció de servicis de restauració. El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit de les activitats de la direcció de servicis de restauració.  
- Bones pràctiques de cultura emprenedora en l'àmbit de les activitats de la direcció de servicis de restauració.  
L'empresa i el seu entorn :  
- L'empresa com a sistema.  
- Funcions bàsiques de l'empresa.  
- Distintes formes d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- L'entorn específic de l'empresa: clients, proveïdors i competència.  
- Anàlisi de l'entorn general d'una pime d'activitats de la direcció de servicis de restauració.  
- Anàlisi de l'entorn específic d'una pime d'activitats de la direcció de servicis de restauració.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una pime d'activitats de la direcció de servicis de restauració amb el seu entorn.  
- Relacions d'una pime d'activitats de la direcció de servicis de restauració amb el conjunt de la societat.  
- Contribució d'una pime d'activitats de la direcció de servicis de restauració al desenrotllament sostenible.  
- Cultura de l'empresa i imatge corporativa.  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses d'activitats de la direcció de servicis de restauració.  
Creació i posada en marxa d'una empresa:  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externs existents per a posar en marxa una xicoteta i mitjana empresa. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses d'activitats de la direcció de servicis de restauració.   
- Viabilitat econòmica i viabilitat financera d'una pime d'activitats de la direcció de servicis de restauració.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent.  
- Obligacions fiscals de les empreses.  
- Requisits i terminis per a la presentació de documents oficials.  
  
- Gestió administrativa d'una empresa d'activitats de la direcció de servicis de restauració.  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
  
Mòdul professional: Formació en Centres de Treball  
Codi: 0516  
Duració: 400 hores  
Continguts:  
Identificació de l'estructura i organització empresarial:  
- Estructura i organització empresarial del sector de la restauració.   
  
- Activitat de l'empresa i la seua ubicació en el sector de la restauració.   
- Organigrama de l'empresa. Relació funcional entre departaments.   
- Organigrama logístic de l'empresa. Proveïdors, clients i canals de comercialització.   
- Procediments de treball en l'àmbit de l'empresa. Sistemes i mètodes de treball.   
- Recursos humans en l'empresa. Requisits de formació i de competències professionals, personals i socials associades als diferents llocs de treball.   
- Sistema de qualitat establit en el centre de treball.   
- Sistema de seguretat establit en el centre de treball.  
Aplicació d'hàbits ètics i laborals:  
- Actituds personals: empatia, puntualitat.   
- Actituds professionals. Orde, neteja, responsabilitat i seguretat.   
  
- Actituds davant de la prevenció de riscos laborals i ambientals.   
- Jerarquia en l'empresa. Comunicació amb l'equip de treball.   
- Documentació de les activitats professionals. Mètodes de classificació, codificació, renovació i eliminació.   
- Reconeixement i aplicació de les normes internes, instruccions de treball, procediments normalitzats de treball i altres, de l'empresa.  
  
Control d'aprovisionament de mercaderies:  
- Categories i presentacions comercials d'aliments i begudes utilitzats en l'empresa.  
- Processos de verificació de matèries primeres.   
- El magatzematge en l'empresa. Espais, manteniment, condicions de conservació de les matèries primeres.   
- Processos de gestió amb els proveïdors de l'empresa   
- Controls i càlculs efectuats sobre les matèries primeres.   
- Documentació relacionada. Formalització i tramitació.  
Realització de processos de servici de restauració:   
- Equips intervinents en els processos de servicis en l'empresa. Coordinació.  
- Determinació de necessitats prèvies de matèries primeres i equipament.   
- Fases i tècniques emprades.   
- Procediments d'actuació establits en l'empresa.  
- Aplicació de tècniques d'elaboració.   
- Verificació de resultats.  
- Determinació de costos.  
- Tècniques i mètodes d'envasament aplicats en l'empresa.   
- Documentació relacionada amb el servici. Formalització i tramitació.  
Organització de la producció i el control de la producció i el servici:  
- Adequació de l'equip humà de l'empresa a l'oferta culinària.   
  
- Planificació i desenrotllament de les fases de la producció.  
- Quadrants d'horaris.  
- Seqüenciació de la producció.  
- Coordinació entre departaments.  
- Direcció de l'equip durant el servici.  
- Disseny de nous productes culinaris per a l'empresa.   
- Aplicació de les noves tecnologies en els processos de servicis de l'empresa.   
- Documentació relacionada amb els consums i costos en les unitats de producció de servicis.   
Compliment dels criteris de qualitat, seguretat i higiene:  
- Gestió de la qualitat en l'empresa.   
- Aplicació de les mesures higienicosanitàries, de seguretat laboral i protecció ambiental pròpies de l'empresa.   
Control i verificació del compliment.  
  
  
ANNEX II  
Seqüenciació i distribució horària setmanal dels mòduls professionals  
  
  
  
  
  
ANNEX III  
Professorat   
  
A. Atribució docent  
  
  
  
  
B. Formació inicial requerida al professorat de centres docents de titularitat privada o d'altres administracions diferents de l'educativa  
  
  
  
  
  
  
\* \* \* \* \* \*ANEXO II  
Secuenciación y distribución horaria semanal de los módulos profesionales  
  
  
  
  
  
ANEXO III  
Profesorado  
  
A. Atribución docente  
  
  
  
B. Formación inicial requeridas al profesorado de centros docentes de titularidad privada o de otras administraciones distintas de la educativa  
  
  
  
ANNEX IV  
  
Mòdul professional Anglés Tècnic II- S  
Codi: CV0004  
Duració: 40 hores  
  
Resultats d'aprenentatge i criteris d'avaluació.  
- Produïx missatges orals en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
- S'han identificat missatges de salutacions, presentació i comiat, amb el protocol i les pautes de cortesia associades.  
- S'han utilitzat amb fluïdesa missatges proposats en la gestió de cites.  
- S'ha transmés missatges relatius a justificació de retards, absències, o qualsevol altra eventualitat.  
- S'han fet servir amb fluïdesa les expressions habituals per al requeriment de la identificació dels interlocutors.  
- S'han identificat missatges relacionats amb el sector.  
- Manté conversacions en llengua anglesa de l'àmbit del sector i interpreta la informació de partida.  
Criteris d'avaluació:  
a) S'ha utilitzat un vocabulari tècnic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'ha atés consultes directes telefònicament amb suposats clients i proveïdors.  
d) S'ha identificat la informació facilitada i requeriments realitzats per l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han fet les anotacions oportunes en anglés en cas de ser necessari.  
h) S'han utilitzat les fórmules comunicatives més usuals utilitzades en el sector.  
i) S'han comprés sense dificultat els punts principals de la informació.  
j) S'ha utilitzat un accent adequat en les conversacions en anglés.  
  
- Emplena documents de caràcter tècnic en anglés reconeixent i aplicant les normes pròpies de la llengua anglesa.  
Criteris d'avaluació:  
- S'ha identificat un vocabulari d'ús general en la documentació pròpia del sector.  
- S'ha identificat les característiques i dades clau del document.  
  
- S'ha analitzat el contingut i finalitat de diferents documents tipus d'altres països en anglés.  
- S'han emplenat documents professionals relacionats amb el sector.   
- S'han redactat cartes d'agraïment a proveïdors i clients en anglés.  
- S'han emplenat documents d'incidències i reclamacions.   
  
- S'ha rebut i remés correus electrònics i fax en anglés amb les expressions correctes de cortesia, salutació i comiat.  
- S'han utilitzat les ferramentes informàtiques en la redacció i ompliment dels documents.  
- Redacta documents de caràcter administratiu o laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o en uns altres propis dels països de llengua anglesa.  
c) S'han identificat borses de treball en anglés accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglés.  
e) S'ha redactat la carta de presentació per a una oferta d'ocupació.  
f) S'han descrit les habilitats personals més adequades a la sol·licitud d'una oferta d'ocupació.  
g) S'ha inserit un currículum en una borsa de treball en anglés.  
  
h) S'han redactat cartes de citació, de rebuig i de selecció per a un procés de selecció en l'empresa.  
i) S'ha desenrotllat una actitud de respecte cap a les distintes formes d'estructurar l'entorn laboral.  
j) S'ha valorat la llengua anglesa com a mitjà de relació i d'entesa en el context laboral.  
Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'han identificat les ferramentes de suport més adequades per a la interpretació i les traduccions en anglés.  
b) S'ha interpretat informació sobre l'empresa, el producte i el servici.  
c) S'han interpretat estadístiques i gràfics en anglés sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
  
Continguts  
Missatges orals en anglés en situacions pròpies del sector:  
a) Recursos, estructures lingüístiques, lèxic bàsic i aspectes fonològics sobre: presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
b) Recepció i transmissió de missatges de forma: presencial, telefònica o telemàtica.  
c) Sol·licituds i peticions d'informació.  
d) Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
e) Estils comunicatius formals i informals: la recepció i relació amb el client.  
Conversació en llengua anglesa en l'àmbit de l'atenció al client  
a) Recursos, estructures lingüístiques, lèxic i aspectes fonològics relacionats amb la contractació, l'atenció al client, queixes i reclamacions: documents bàsics. formulació de disculpes en situacions delicades  
b) Planificació d'agendes: concert, ajornament i anul·lació de cites.  
c) Presentació de productes o servicis: característiques de productes o servicis, mesures, quantitats, servicis i valors afegits, condicions de pagament, etc..  
d) Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
  
a) Interpretació de les condicions d'un contracte de compravenda.  
b) Formalització de la documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
c) Recursos, estructures lingüístiques i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en llengua anglesa:  
a) Recursos, estructures lingüístiques, i lèxic bàsic relacionats amb l'àmbit laboral: currículum en distints models. Borses de treball. Ofertes d'ocupació. Cartes de presentació  
b) La selecció i contractació del personal: contractes de treball. Cartes de citació, admissió i rebuig en processos de selecció.   
c) L'organització de l'empresa: llocs de treball i funcions  
Interpretació de textos amb ferramentes de suport:  
Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
1. La cultura d'empresa i objectius: distints enfocaments.  
2. Articles de premsa específics del sector.  
3. Descripció i comparació de gràfics i estadística. Compressió dels indicadors econòmics més habituals.  
4. Agenda. Documentació per a l'organització de cites, trobades, i reunions. Organització de les tasques diàries.   
5. Consulta de pàgines webs amb continguts econòmics en anglés amb informació rellevant per a l'empresa.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
1. Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió d'allotjament en anglés.  
2. La identificació, anàlisi i procediments d'actuació davant de situacions imprevistes (queixes, reclamacions...), en anglés.  
ANNEX V   
Espais mínims  
  
  
  
  
  
ANNEX VI  
Titulacions acadèmiques requerides per a la impartició dels mòduls professionals que componen   
el cicle formatiu en centres de titularitat privada, o d'administracions diferents de l'educativa.  
  
  
  
  
  
  
\* \* \* \* \* \*  
  
  
  
ANEXO V   
Espacios mínimos  
  
  
  
  
  
ANEXO VI  
Titulaciones académicas requeridas para la impartición de los módulos profesionales que conforman   
el ciclo formativo en centros de titularidad privada, o de otras Administraciones distintas de la educativa  
  



Còpia Permalink ELI